મુંબઈ : શેરબજારમાં છેલ્લા સપ્તાહના ગાળા દરમિયન ટોચની ૧૦ ભારતીય કંપનીઓ પૈકીની આઠ કંપનીઓની માર્કેટ મૂડીમાં સંયુક્તરીતે ૧.૬૯ લાખ કરોડ રૂપિયાનો વધારો થયો છે. ટીસીએસ અને એસબીઆઈની માર્કેટ મૂડીમાં સૌથી વધુ વધારો થયો છે. બ્રોડર માર્કેટમાં તેજીની અસર માર્કેટ મૂડી ઉપર જાવા મળી છે. આઈસીઆઈસીઆઈ બેંક, એચડીએફસી અને આરઆઈએલ સહિત આઠ કંપનીઓની માર્કેટ મૂડીમાં ઉલ્લેખનીય વધારો થયો છે. શુક્રવારના દિવસે પુરા થયેલા સપ્તાહ દરમિયાન સેંસેક્સમાં પાંચ ટકાનો અથવા તો ૧૬૬૨ પોઇન્ટનો મોટો ઉછાળો રહ્યો હતો અને સેંસેક્સ ૩૫૦૧૧ની સપાટીએ રહ્યો હતો.